**SANTA´S UNITED RY VUOSIKERTOMUS KAUSI 2019-2020**

**1.6.2019-31.5.2020**

**Yleistä**

Kausi 2019-2020 oli Santa´s United ry:lle historian viides. Viides vuosi työstettiin seuran strategiaa eteenpäin ja pidettiin seuran rooli isona Rovaniemen liikuntavaikuttajana.

Yhteistyön voima on edelleen suuri seuran toimintatavoissa. Strategian työstämisessä käytetään Salibandyliiton seurakehitys työkalua, joka antaa selkeitä askeleita seuratoiminnan kehittämiseen. Yhteistyötä on jatkettu muun muassa seuratasolla yli lajirajojen ja kaupungin kanssa.

Ohjaaja- ja valmentajarekrytointiin ja koulutukseen panostamalla on saatu mukaan uusia koulutettuja ja alaa opiskelevia toimijoita. Pääasiassa liikunta-alan opiskelijat ovat antaneet oman panoksensa ohjaus- ja valmennustoimintaan.

Salivuorojen määrät ja jako ryhmille onnistui hyvin. Olemme saaneet monille kilpajoukkueille hyvät olosuhteet harjoitusten läpivientiin. Ounasrinteen liikuntahalli on toiminut pääpaikkana tapahtumille ja järjestäminen kehittyi eteenpäin. Keltakankaan liikuntahalli toimii edelleen hyvänä tapahtumapaikkana yksittäisille tapahtumille.

Seuran pääasialliset toimistotilat ovat Keltakankaan liikuntahallilla, missä myös rajalliset varastotilat ovat. Keltakankaan toimistolla voidaan pitää lähes kaikki tarvittavat palaverit sekä tapaamiset.

Koulujen iltapäiväkerhotoiminta jatkui hyvällä työllä ja uudeksi toteutuskouluksi tuli Korkalovaaran peruskoulun 1-4.luokkalaiset. Urheiluseurojen ja yritysten kanssa toteutimme erilaisia liikuntatapahtumia.

Seurojen lisäksi merkittäviä yhteistyötahoja ovat olleet Rovaniemen kaupunki, Lapin Liikunta, Lapin urheiluopisto (opiskelijat), ammattikorkeakoulu (opiskelijat) ja Salibandyliitto.

Kauden 2018-2019 aikana jäsenmäärämme oli 520. Kerhotoiminnanpuolella määrä oli 259 pelaajaa junioreissa.

Seuralla viisi kautta käytössä ollut My Club on vakiinnuttanut paikan seuran työkaluna. My Clubia käytetään muun muassa virallisena jäsenrekisterinä, tiedottamisen työkaluna ja laskutuksiin.

Seuralla on GDPR tietosuoja-asetukset asianmukaisesti hoidossa. MyClub tarjoaa tähän laadukkaan tuen, jolla jäsenille saadaan kaikki tarvittava tieto. Seuran tietosuojatiedote on kaikille jäsenille luettavissa MyClubista kaikilla jäsenillä sekä nettisivuilta avoimesti kaikille.

Seura osallistui useaan tapahtumaan elo-syyskuussa. Toteutimme kauden avaustapahtuman ensimmäistä kertaa Rovaniemen Wanhoilla markkinoilla, mikä oli lopulta loistava tapahtuma. Lisäksi olimme mukana Likiliike markkinoilla, Säpinää syksyyn tapahtumassa, NeVen toteuttamassa Perheet liikkeelle tapahtumassa ja lisäksi olimme mukana Santasportin, yms. järjestämässä Liikettä perheille tapahtumassa. Järjestimme myös seuran pikkujoulut marraskuussa.

Seuran kaikki toiminta pysähtyi maaliskuussa korona pandemian vuoksi. Poikkeustilan aikana toimintaa toteutettiin etäharjoittelun ohjeilla joukkueittain ja seuran nettisivuilla tarjottiin erilaisia omatoimiharjoituksia kaikille tasapuolisesti. Pienryhmäharjoittelu saatiin käyntiin kilpajoukkueiden osalta toukokuun puolesta välistä alkaen ja lajiharjoittelu laajemmin käynnistyi 1.6.2020 alkaen. Huomioimme koko poikkeusajan rajoitukset harjoitustoimintaan liittyen ja tiedotimme niistä kuukausittaisissa seurakirjeissä sekä nettisivuilla.

**HALLINTO ja työntekijät**

Seuran vuosikokouksen valitsema hallitus kokoontui kauden 2019-2020 aikana 14 kertaa.

Hallitukseen kaudella 2018-2019 kuuluivat:

* Puheenjohtaja Matti Tervasmäki
* Varsinaiset jäsenet: Henna Jokinen, Tiina von Pandy-Vaaramaa, Pia Wilhelmsson, Arto Kähkönen ja Mika Raappana
* Varajäsen Juhana Häppölä
* Hallituksen ulkopuolelta Elina Vanhapiha toimi taloudenhoitajana ja toiminnanjohtaja Mika Karusaari sihteerinä.

Seuran työntekijät:

* Mika Karusaari jatkoi toiminnanjohtajana
* Eetu Putkinen jatkoi nuorisopäällikkönä

**TALOUS**

Seura siirtyi kauden aikana sähköiseen taloushallintoon. Seuran taloudenhoitaja hoiti kirjanpidon, kun aiemmin se on ostettu Lapin liikunnalta.

Seuran talous koheni kauden aikana, mutta on erittäin tiukka. Seuran aiemmin hankkimat kaksi linja-autoa tuottivat seuralle hyvin kauden aikana ja silti turnauskuljetukset toteutettiin joukkueille halvemmin kuin, jos olisi ulkopuoliselta hankittu linja-auto palvelu. Uusia tulonlähteitä kartoitetaan koko ajan lisää, jotta voimme panostaa enemmän kehittämiseen ja uusiin hankkeisiin. Tärkein tulonlähde on edelleen jäsenhankinta.

Seura sai positiivisen päätöksen Opetus- ja Kulttuuriministeriön Seuratuesta, mikä auttaa seuraa palkkaamaan puolipäiväisen valmennuspäällikön 1.8.2020 alkaen. Koronapandemian johdosta useat eri tahot tarjoavat tukieuroja seurallemme ja olemme hakeneet tukea Opetus- ja Kulttuuriministeriöstä, Aluehallintovirastolta ja Salibandyn Tuki -säätiöltä, joiden päätökset tulevat kesäkuun 2020 aikana.

Koronapandemia aiheutti molempien työntekijöiden lomautukset, jotka hallitus päätti toteuttaa 1.6.2020 alkaen. Myöhäisellä lomautuksella varmistettiin, että kaikkien joukkueiden toimintaa saadaan tuettua kevään aikana ja rakennettua kautta 2020-2021 mahdollisimman pitkälle. Lomautuksiin jouduttiin, kun kolme isoa turnausta Lapin Mestaruussarja (2kpl) ja Santa´s Floorball Cup peruttiin.

Sarjajoukkueiden rahoitustoiminnasta ovat vastanneet joukkueet itsenäisesti määrittämiensä kausimaksujen ja talkoilla saamiensa tulojen sekä yhteistyösopimuksiensa pohjalta. Budjetit on rakennettu osittain muiden joukkueiden tuella ohjeistuksen mukaisesti. Joukkueiden rahastonhoitajien tehtävien määrä pieneni ja raportointivastuu keveni. Sekä esim. hiilijalanjälki pieneni 100%. Enää ei paperisia kuitteja säilytetä vaan kaikki em. talletettiin pilvimuistiin, eikä autolla toimitettu paperisia aineistoja taloudenhoitajalle. Yhteydenpitokanavina toimivat puhelin ja sähköposti.

Rovaniemen kaupungilta saimme toiminta-avustus, joka kohdennettiin juniori- ja kerhojoukkueiden toiminnan tukemiseen ja kehittämiseen sekä koulutuksiin ja junioritoiminnan vaatiman hallinnon kuluihin (mm. tapahtumajärjestelyt).

Sijaishaltijan kanssa tehtävä yhteistyö tarjosi kahdelle nuorelle mahdollisuuden kesätöihin. Lisäksi seurassa oli TET-harjoittelijoita omista junioreista.

**toiminta**

Kaudella 2019-2020 SSBL:n sarjoissa oli 8 joukkuetta. Aikuisissa (5 joukkuetta) naisten edustusjoukkue (2.div), naisten 2.joukkue (3.div), miesten edustusjoukkue (2.div), miesten 2.joukkue/Akatemia (3.div), miesten 3.joukkue (5.div). Junioreissa aluesarjaa pelasivat (3 joukkuetta) B-pojat, C2-pojat ja D2-pojat.

Kerhopelaajia oli 259. Kerhopelaajista tyttöjä oli 38 ja loput olivat poikia. Sarjapelaajia oli yhteensä 177, joista alle 18-vuotiaita 82 pelaajaa. Aikuisharrastajien määrä oli 77.

Harjoituspaikkana sarjajoukkueilla oli Ounasrinteen liikuntahalli sekä pienemmistä saleista Napapiirin yläkoulu. Koulujen saleista saadut vuorot hyödynnettiin muuten aikuis- ja juniorikerhojen harjoitteluissa.

**AIKUISET**

Aikuistoiminnassa seuralla oli SSBL:n sarjoihin ilmoitettujen nais- ja miesjoukkueiden lisäksi aikuisliikuntakerho.

Aikuiskerhon osallistujista 37 oli naisia. Osallistujat olivat iältään 19-69 ikävuosien välillä. Aikuiskerhon vetäjinä toimivat Maria Riipi, Tanja Raappana ja Arto Kähkönen.

Aikuisliikkujista saatiin yksi joukkue salibandypuulaakiin Rovaniemellä. Seura järjesti salibandypuulaakin syys- ja kevätkaudella, jossa parhaimmillaan mukana oli 10 joukkuetta.

**NAISET edustus**

* Joukkueenjohto ja taustahenkilöt:
  + - Joukkueen valmentajina kaudella toimivat Joona Vazana ja Ville Vilén.
    - Marjo Uutinen toimi joukkueenjohtajana sekä lisäksi rahastonhoitajana. Mario Leivo aloitti rahastonhoitajana ja muissa taustatehtävissä, mutta luopui tehtävistä myöhemmin syksyllä.
* Sarjatoiminta:
  + Kaudella naiset pelasivat Pohjoisen 2-divisioonaa. Kauden hyvät otteet riittivät Salibandyliigan karsintoihin. Karsintoja ei päästy pelaamaan, joten nousu jäi haaveeksi ja ensi kaudella sarjataso on sama.

**NAISET kakkosjoukkue**

* Joukkueenjohto ja taustahenkilöt:
  + - Joukkueen valmentajina kaudella toimivat Eerik Ailunka, Saku Viitasaari ja Markus Pannula.
    - Henna Valle hoiti joukkueenjohtajan tehtävät ja rahastonhoitajana toimi Tea Koivula.
* Sarjatoiminta:
  + - Kaudella naiset pelasivat Pohjois-Suomen 3-divisioonaa. Kaudelle runsaasti muuttunut joukkue ei saanut nostettua tasoaan vaaditulle tasolle. Tiukat pelit kääntyivät usein tappioksi ja tuloksena oli 3.divisioonan loppupää.

**MIEHET edustus**

* Joukkueenjohto ja taustahenkilöt:
  + - Joukkueenjohtajana toimi Arto Kähkönen ja Jarmo Heinonen hoiti rahastonhoitajan tehtäviä talkootoiminnan ohella.
    - Joukkueen valmentajina toimivat Petri Eskelinen, Eero Autere ja Jani Mustonen.
* Sarjatoiminta:
  + Joukkue pelasi Pohjois-Suomen miesten 2-divisioonaa päätyen runkosarjassa sijalle viisi. Kausi saatiin päätökseen ennen koronapandemian keskeytettyä pelit.
  + Joukkueella oli pääasiassa nuorista koostunut Akatemia eli miesten 2.joukkue. M2/Akatemia joukkuetta hyödynnettiin nuorten kehittämisessä ja pelaajapolun tukemisessa. Akatemia oli lopulta viides 3.divisioonassa.

**MIESTEN 3.joukkue = B-pojat**

* Joukkueenjohto ja taustahenkilöt:
  + - Joukkueenjohtajina toimi samat kuin B-pojissa eli Pirjo Valkama, Petteri Taipale ja rahastonhoitajana toimi Mika Piirainen
    - Joukkueen valmentajana toimi Petri Hyötylä.
* Sarjatoiminta:
  + Joukkue pelasi Pohjois-Suomen miesten 5-divisioonaa. Pelillistä menestystä ei tullut ja joukkue päätyi sijalle kahdeksan.

**POJAT**

**B-pojat**

* Joukkueenjohto ja valmennus:
  + - Joukkueenjohtajina toimi Pirjo Valkama ja Petteri Taipale sekä rahastonhoitajana Mika Piirainen
    - Joukkueen valmentajana toimi Petri Hyötylä
* Sarjatoiminta
  + Joukkue pelasi Pohjois-Suomen aluesarjaa. Joukkue päätyi runkosarjassa sijalle neljä ja yläloppusarjassa sijalle viisi.

**C2-pojat**

* Joukkueenjohto ja valmennus
  + Joukkueenjohtajina toimivat Henna Jokinen, Anu Lumimäki ja Jari Vaaramaa. Rahastonhoitajana toimi Marko Huotari.
  + Valmennuksesta vastasivat Valtteri Uusitalo, Tero Jokinen ja Marko Suopanki.
* Sarjatoiminta
  + Joukkue pelasi Pohjois-Suomen aluesarjaa.

**D2-pojat**

* Joukkueenjohto ja valmennus
  + Joukkueenjohtajina toimivat Satu Tervasmäki ja Leena Valkonen. Rahastonhoitajana toimi Minna Uusihanni.
  + Valmennuksesta vastasivat Mikael Rahkola ja Henrik Kärkkäinen.
* Sarjatoiminta
  + Joukkue pelasi Pohjois-Suomen aluesarjaa.

**KERHOTOIMINTA**

* Taustatoiminta
  + Kerhotoimintaa johti nuorisopäällikkö Eetu Putkinen.
  + Valmennuksesta vastasivat työntekijöiden lisäksi, Atte Back, Anssi Yrjölä, Laura Pahkala, Eerik Ailunka, Tiia Mulo, Joni Alapalosaari, Jani Alapalosaari, Marjut Finska-Bezerra, Tuomas Ahola, Pyry Raappana, Emma Mört, Arttu Riekki, Miikka Lehto, Unna Eskelinen, Viivi Uutinen, Helmi Leppänen.
  + Uusia valmentajia saatiin hyvin mukaan seuran omista junioreista ja opiskelijoista.
* Kerhotoiminta
  + Kausi alkoi elokuussa ja päättyi maaliskuussa koronan keskeyttäessä kaiken harrastustoiminnan.
  + Kerhojen tarkoitus on tarjota mahdollisuus harrastaa salibandya edullisesti ja matalalla kynnyksellä. Pyrimme innostamaan kerhotoiminnan avulla lapsia liikunnalliseen elämäntapaan ja salibandyn harrastamiseen.
  + Pelaajalla oli mahdollisuus valita harjoituskertojen määrän viikossa 1-4 kerran välillä.
  + Kausimaksu oli 190,00€ yhdellä harjoituspäivällä ja lisäpäivien kausimaksu oli 100,00€. Perustoiminnan kustannus on vain 100€ kausi, jonka lisäksi pelaajalle tulee oma pelipaita, seuran jäsenyys ja lisenssi (vakuutuksellinen).
  + Kesän 2020 salibandykerhot olivat koronarajoitusten poistuttua ennätys suosittuja.

* Turnaustoiminta
  + Halukkaat kerhopelaajat saivat osallistua järjestettyihin turnauksiin.
  + Lapin Mestaruussarja oli suurmenestys kauden aikana ja siihen osallistui kokonaisuudessaan yli 50 joukkuetta. Yhteistyössä on voimaa ja kehitystä odotetaan laadullisesti myös uudella kaudella. Turnauksia pelattiin Kittilässä, Sodankylässä, Ylitorniolla ja Kuusamossa. Rovaniemen molemmat turnaukset jouduttiin perumaan koronan vuoksi.